CELEX: 32016R2149
Language: bg
Date: 2016-12-07 00:00:00
Title: Регламент за изпълнение (ЕС) 2016/2149 на Комисията от 7 декември 2016 година за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Noix de Grenoble (ЗНП)]

8.12.2016   
            
            
               BG
            
            
               Официален вестник на Европейския съюз
            
            
               L 333/42
            
         РЕГЛАМЕНТ ЗА ИЗПЪЛНЕНИЕ (ЕС) 2016/2149 НА КОМИСИЯТА
   от 7 декември 2016 година
   за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Noix de Grenoble (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 15, параграф 1 и член 52, параграф 2 от него,
   като има предвид, че:
   
               (1)
            
            
               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Франция за одобрение на изменение в спецификацията на защитеното наименование за произход „Noix de Grenoble“, регистрирано по силата на Регламент (ЕО) № 1107/96 на Комисията (2), изменен с Регламент (ЕО) № 1204/2003 на Комисията (3).
            
         
               (2)
            
            
               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
                   (4).
            
         
               (3)
            
            
               С писма, получени на 18 декември 2014 г. и 31 юли 2015 г., френските власти уведомиха Комисията, че предприятията Les Jumelles Ets Huot, ZA Les Creux, 26600 Gervans, и SN Comptoir Rhodanien, ZA Les Lots, 26600 Tain-l'Hermitage, установени на френска територия, извън съответната географска зона, законно са предлагали на пазара продукт с търговското наименование „Noix de Grenoble“ в качеството си на предприятия за опаковане на орехи, като са използвали непрекъснато в продължение на повече от пет години това наименование, и този въпрос е бил повдигнат в рамките на националната процедура по възражение В резултат на изменението в спецификацията на продукта двете предприятия няма да могат да използват регистрираното наименование поради ограничаването на опаковането до географската зона.
            
         
               (4)
            
            
               Тъй като предприятията Les Jumelles Ets Huot, ZA Les Creux, 26600 Gervans, и SN Comptoir Rhodanien, ZA Les Lots, 26600 Tain-l'Hermitage, отговарят на условията, предвидени в член 15, параграф 1 от Регламент (ЕС) № 1151/2012, за получаване на право на преходен период за използване на законно основание на търговското наименование след изменението в спецификацията, следва да им се предостави преходен период от 5 години за използване на наименованието „Noix de Grenoble“, който започва да тече от датата на одобрението на посоченото изменение.
            
         
               (5)
            
            
               Тъй като Комисията не получи никакви възражения съгласно член 51 от Регламент (ЕС) № 1151/2012, изменението в спецификацията следва да бъде одобрено,
            
         
               (6)
            
            
               Мерките, предвидени в настоящия регламент, са в съответствие със становището на Комитета по качеството на селскостопанските продукти,
            
         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Noix de Grenoble“ (ЗНП).
   Член 2
   На предприятията Les Jumelles Ets Huot, ZA Les Creux, 26600 Gervans, и SN Comptoir Rhodanien, ZA Les Lots, 26600 Tain-l'Hermitage, се предоставя правото да продължат да използват регистрираното наименование „Noix de Grenoble“ (ЗНП) за период от пет години, считано от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 декември 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 343, 14.12.2012 г., стр. 1.
   
      (2)  ОВ L 148, 21.6.1996 г., стр. 1.
   
      (3)  ОВ L 168, 5.7.2003 г., стр. 10.
   
      (4)  ОВ C 130, 13.4.2016 г., стр. 12.